న్యూఢిల్లీ: రాష్ట్రీయ స్వయం సేవక్ సంఘ్ చీఫ్ మోహన్ భగవత్ చేసిన 'హిందూ' వ్యాఖ్యలపై ఆర్ఎస్ఎస్ సిద్ధాంతకర్త ఎంజీ వైద్య స్పందించారు. హిందువు కావాలంటే ఎవరూ తమ మతం వదులుకోవాల్సిన పని లేదని వివరణ ఇచ్చారు. 'హిందువు కావాలంటే ముస్లింలు ఖురాన్ వదలనవసరం లేదు. హిందూయిజం తమ సొంత మతంగా భావిస్తే చాలు' అని ఆయన మీడియాతో మాట్లాడుతూ అన్నారు. ఆలయానికి వెళ్లకపోయినా అతను కూడా హిందువేనని, హిందువు అనే పదానికి అర్ధం ఏమిటో ముందు తెలుసుకోవాలని ఆయన పేర్కొన్నారు. త్రిపురలో ఆదివారంనాడు జరిగిన ఒక కార్యక్రమంలో మోహన్ భగవత్ 'ఇండియాలో ఉన్న ముస్లింలు కూడా హిందువులే. ఎవరి పట్లా మాకు శత్రుత్వం లేదు. అందరి సంక్షేమాన్ని మేము కాంక్షిస్తున్నాం' అని వ్యాఖ్యానించారు. ఆయన వ్యాఖ్యలపై మతనాయకుల్లో భిన్న స్పందనలు వ్యక్తమయ్యాయి. కొందరు హిందూ నాయకులు మోహన్ భగవత్ వ్యాఖ్యలను సమర్ధించగా, ఆయన అలాంటి ప్రకటన చేసి ఉండకూడదని, దీని ద్వారా హిందువులు, ముస్లింలకు ఎలాంటి సందేశం ఇవ్వదలచుకున్నారని భగవత్ను మరికొందరు ప్రశ్నించారు.
newdhilly: rashtriiya swayam sevak sangh cheef mohan bhagavat chesina 'hindu' vyaakhyalapai arss siddhaantakarta engy vaidya spandinchaaru. hinduvu kavalante evaruu tama matham vadulukovalsina pani ledani vivarana icharu. 'hinduvu kavalante muslimlu khuran vadalanavasaram ledu. hinduism tama sonta matamgaa bhaviste chaalu' ani aayana meediatho maatlaadutuu annaru. aalayaaniki vellakapoyina atanu kuudaa hinduvenani, hinduvu ane padaaniki ardham emito mundu telusukovalani aayana perkonnaru. tripuralo aadivaaramnaadu jarigina oka kaaryakramamlo mohan bhagavat 'indialo unna muslimlu kuudaa hinduvule. evari patla maaku satrutvam ledu. andari sankshemaanni memu kankshistunnam' ani vyaakhyaaninchaaru. aayana vyaakhyalapai matanaayakullo bhinna spandanalu vyaktamayyaayi. kondaru hindu naayakulu mohan bhagavat vyaakhyalanu samardhinchagaa, aayana alanti prakatana chesi undakudadani, deeni dwara hinduvulu, muslimlaku elanti sandesam ivvadalachukunnaarani bhagavatnu marikondaru prasninchaaru.